**บทที่ 8**

**ความผิดพลาดที่พบบ่อย**

เพื่อให้การจัดทำโครงงานของนักศึกษามีความเรียบร้อย ในรูปแบบเดียวกัน ภาควิชาฯจึงได้กำหนดรูปแบบที่เป็นมาตรฐานดังที่ได้กล่าวมาแล้วแต่เมื่อนักศึกษานำไปปฏิบัติยังพบว่ามีการจัดทำรูปแบบที่แตกต่างจากที่กำหนดอยู่บ้าง ซึ่งทางภาควิชาฯได้รวบรวมความผิดพลาดที่พบบ่อยในการจัดพิมพ์โครงงาน เพื่อไม่ให้เกิดความสูญเสียทั้งด้านเวลา และค่าใช้จ่ายจากการแก้ไข โดยมีความผิดพลาดในส่วนประกอบต่างๆของโครงงานดังนี้

**8.1 ส่วนนํา (Preliminaries)**

1.1 สันปก ปกนอก และปกใน พบว่านักศึกษาบางกลุ่มคัดลอกจากรูปแบบของกลุ่มอื่นแต่ไม่ได้แก้ไขเลขที่โครงงาน และชื่อเรื่อง ทำให้มีเลขโครงงานหรือชื่อเรื่องซ้ำกัน ซึ่งเป็นข้อผิดพลาดที่ต้องแก้ไขใหม่ ถึงแม้ว่านักศึกษาจะเข้าเล่มรายงานโครงงานแล้วก็ตาม

- ชื่ออาจารย์ที่ปรึกษา และกรรมการ ให้พิมพ์ตำแหน่งทางวิชาการ ชื่อ และสกุล ทั้งภาษาไทย และภาษาอังกฤษให้พิมพ์ตามตารางที่แสดงในบทที่ 2 ของคู่มือเช่น

🗹 ผศ.ดร. .......... 🗷 ผู้ช่วยศาสตราจารย์ ดร. .............

หมายเหตุ 🗹: ถูกต้อง 🗷: ไม่ถูกต้อง

- คำว่า **“วิศวกรรมศาสตรบัณฑิต”**พิมพ์ผิดกันมาก ให้ตรวจสอบความถูกต้องด้วย

🗹 วิศวกรรมศาสตรบัณฑิต 🗷 วิศวกรรมศาสตร์บัณฑิต

- รูปเกียร์ มีขนาดใหญ่ หรือเล็กเกินไปจากที่กำหนดไว้ (เส้นผ่านศูนย์กลางรูป 1.5 นิ้ว) หรือ รูปเกียร์ที่นักศึกษาใช้เป็นคนละแบบที่กำหนด

1.2 สารบัญ ข้อผิดพลาดที่พบคือ ไม่มีคำว่า “หน้า” อยู่ฝั่งขวา บนตัวเลขหน้าของแต่ละหัวข้อ และต้องไม่มีหน้าสารบัญในรายการ

1.3 สารบัญตาราง ข้อผิดพลาดที่พบคือ ไม่มีคำว่า “หน้า” อยู่ฝั่งขวา บนตัวเลขหน้าของแต่ละตาราง และไม่มีคำว่า “ตาราง” อยู่เหนือชื่อตาราง

1.4 สารบัญภาพ ข้อผิดพลาดที่พบคือ ไม่มีคำว่า “หน้า” อยู่ฝั่งขวา บนตัวเลขหน้าของแต่ละภาพ และไม่มีคำ “ภาพ” อยู่**ใต้**ชื่อภาพ

1.5 การนับเลขของส่วนนำเริ่มตั้งแต่หน้าปกใน แต่ไม่ต้องพิมพ์เลขหน้าที่หน้าปกใน ให้เริ่มพิมพ์เลขหน้าที่หน้าอนุมัติเป็นหน้าที่ ข

**8.2 ส่วนเนื้อความ**

2.1 หน้าแรกของแต่ละบทต้องไม่มีเลขหน้า

2.2 ชื่อตาราง ต้องอยู่ด้านบนของตารางชิดชอบซ้ายของตารางและตัวหนา **(ให้ดูตัวอย่างหน้าที่ 54)** ไม่ใช่เขียนอยู่กึ่งกลางหน้ากระดาษ และต้องมีการอ้างอิงในตัวเนื้อความเพื่อระบุความต้องการชี้แจงอะไรที่เกี่ยวข้องกับตาราง โดยที่ในการเรียงลำดับของตารางให้เรียงดังนี้ บทที่ และตามด้วยลำดับของตาราง เช่น ตาราง 1.2 หมายถึง ตารางอยู่ในบทที่ 1 และอยู่ในลำดับที่ 2 ของตาราง

🗹 ตาราง 1.2 🗷 ตารางที่ 1.2

🗷 ตาราง 1.2:

หมายเหตุ 🗹: ถูกต้อง 🗷: ไม่ถูกต้อง

2.3 ชื่อภาพต้องตัวหนา อยู่ด้านล่างตรงกลาง ของภาพชิดขอบซ้ายของภาพ หากชื่อภาพเกิน 2 บรรทัด **(ให้ดูตัวอย่างหน้า 55)** ห้ามใช้คำว่ารูปโดยเด็ดขาด และต้องมีการอ้างอิงเช่นเดียวกับตาราง

🗹 ภาพ 1.1

🗷 ภาพที่ 1.1 🗷 รูป 1.1

🗷 ภาพ 1.1 :

หมายเหตุ 🗹: ถูกต้อง 🗷: ไม่ถูกต้อง

2.4 ตำแหน่งเลขหน้า (0.5 นิ้ว จากขอบล่าง) และ**ประเภทและขนาดฟอนต์เลขหน้าไม่ถูกต้อง**(พบผิดพลาดมากที่สุดมากกว่า 60% ของจำนวนรายงาน

**8.3 บรรณานุกรมและภาคผนวก**

3.1 บรรณานุกรมและภาคผนวก ต้องใส่เลขหน้าทุกหน้า โดยนับลำดับต่อจากส่วนเนื้อหา

3.2 หลักการเขียนบรรณานุกรมสามารถเขียนได้หลายแบบ แต่ในเล่มรายงานต้องเป็นรูปแบบใดรูปแบบหนึ่งเท่านั้น

3.3 กรณีที่มีการเก็บข้อมูลโดยใช้แบบสอบถาม ไม่ต้องนำแบบสอบถามที่ได้จากกลุ่มตัวอย่างทั้งหมดใส่ในภาคผนวก แต่ให้แนบแบบสอบถามที่ยังไม่ได้กรอกข้อมูลเท่านั้น

**8.4 ประวัติผู้เขียน**

ใช้ขนาดรูป และลักษณะรูปไม่สุภาพ และใส่รายละเอียดไม่ครบ